पाएं अपने शहर की ताज़ा ख़बरें और फ्री ई-पेपरडाउनलोड करें
अब नए छात्रों को बदली हुई प्रक्रिया में दिया जाएगा एडिमशन
केंद्रीय विद्यालय संगठन (केवीएस) ने शैक्षणिक सत्र 2021-22 के लिए चल रही प्रवेश प्रक्रिया में बदलाव किया है। कोरोना संक्रमण को देखते हुए केवीएस ने उन विद्यार्थियों को राहत दी है, जिन्होंने इस साल केंद्रीय विद्यालय में कक्षा 9वीं मेंं प्रवेश के लिए पंजीयन कराया है। केवीएस ने कक्षा 9वीं में प्रवेश के लिए होने वाली लिखित परीक्षा को रद्द करने की घोषणा कर दी है। इसको लेकर केवीएस ने आदेश जारी कर दिए हैं। इसमें बताया गया है कि पहले कक्षा 9वीं में लिखित परीक्षा के आधार पर ही प्रवेश दिया जाता था, लेकिन इस बार कैटेगरी के आधार पर आवेदकों को प्रवेश में प्राथमिकता दी जाएगी।
केवीएस के इस नए आदेश के बाद अब जिन केंद्रीय विद्यालय में कक्षा 9वीं में खाली सीटें हैं, उनमें बदली हुई प्रक्रिया के माध्यम से विद्यार्थियों को दाखिला मिलेगा। स्कूल की अन्य कक्षाओं में स्टूडेंट्स को प्रवेश पहले की तरह किया जाएगा। समय-समय पर नियम में बदलाव की जानकारी स्कूल प्रबंधन लोगों को देते रहेगा। बहरहाल परीक्षा नहीं होने से एडिमशन में छात्रों को आसानी होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn